Staat moet Rohde Vrydag antwoord | Netwerk24
Deur Jana Breytenbach 20 Maart 2019 11:16
Die staat het tot Vrydag om op Jason Rohde se aansoek om verlof tot appèl te antwoord, waarna die aansoek op 16 April aangehoor sal word.
Jason Rohde vroeër in die hof.
Rohde se regspan het verlede week sy aansoek by regter Gayaat Salie-Hlophe ingedien om teen die uitspraak en vonnis te appelleer.
Rohde voer aan die hof het sy vonnis op ’n “onaanvaarbare en onregterlike” wyse
benader, wat op “heftige persoonlike kritiek en ’n aanval” neergekom het.
Luidens die aansoek is die skuldigbevinding op “veronderstelling, vermoede en verskeie persoonlike oorwegings” gegrond.
Rohde (50) is 18 jaar tronkstraf weens moord op sy vrou, Susan, en ’n bykomende vyf jaar weens regsverydeling opgelê. Hy dien tans effektiewe tronkstraf van 20 jaar uit.
Susan se lyk is in die egpaar se hotelkamer in die Spier-hotel buite Stellenbosch gevind.
Meer oor: Jason Rohde | Appèl